Sagen om SOF Academy Ægteparret Otkjær søgte i 2010 om penge til at lave en militært kursuscenter i en nedlagt kaserne på Langeland

Projektet blev dog aldrig til noget, da bygningerne i mellemtiden blev omdannet til asylcenter.

Alligevel nåede parret at modtage mere end 1,5 millioner kroner i EU støtte via Syddansk Vækstforum.

Efter DR Fyn afdækkede sagen, begyndte Erhvervsstyrelsen at undersøge, hvad parret har brugt pengene til. Styrelsen mener, at en del af pengene er blevet brugt til det fitnesscenter, som parret i dag driver i Charlottenlund.

Styrelsen krævede derfor alle støttekroner tilbagebetalt.

I dag faldt der dom i sagen, hvor parret blev dømt.

Pengene var øremærket til at opbygge et kursus- og træningscenter, som skulle tiltrække danske og udenlandske politi- og militærenheder til Langeland.

Men i stedet gik EU-støtten til noget helt andet. Den tidligere jægersoldat Henrik Radiceh Otkjær og Camilla Otkjær brugte mange af pengene på sig selv.

Blandt andet gik støttekroner til håndværkere, der forbedrede parrets private bolig i Charlottenlund og sommerhuset i Tranekær. Endelig fik parrets crosfit-center også glæde af EU-støtten.

Retten i Lyndby dømte i dag mand og kone seks måneders betinget fængsel.

Samtidig skal parret udføre 120 timers samfundstjeneste.

Læs også : Millionstøtte til Langeland endte i Charlottenlund

Tilfreds anklager

Henrik Radich Otkjærs firma, SOF Academy, fik en bøde på 560.000 kroner og samtid blev der konfiskeret 560.156 kroner.

Anklageren er tilfreds med dommen.

- Den sender et stærkt signal om, at misbrug af midler fører til straf. Vi er glade for, at urent trav straffes relativt hårdt, siger Stefan Møller Jørgensen, anklager for statsadvokaten for særlig økonomisk kriminalitet (SØIK).

EU´s regionale fonde er store, og der er også mange andre fonde at søge. Derfor er det ifølge Stefan Møller Jørgensen vigtigt med kontrol af støttekronerne.

Læs også : Millionstøtte til tidligere jægersoldat skal kulegraves

Hov: Der var intet træningscenter

Sagen begyndte at rulle, da DR Fyn afslørede, at der slet ikke var et træningscenter i bygningerne. I stedet rummede de et asylcenter.

Oprideligt fik parret EU-støtte gennem Syddansk Vækstforum under Region Syddanmark. Håbet var, at der kunne skabes øget omsætning og nye arbejdspladser på Langeland.

Enhedslistens medlem af regionsrådet i Region Syddanmark, Vibeke Syppli Enrum var blandt andet med til at rejse sagen i regionsrådet.

-Den her sag viser, at det er godt med samarbejde mellem politikere og pressen, når der skal graves. Der var tale om et luftigt projekt på Langeland, hvor der blev svindlet med EU-midler, siger Vibeke Syppli Enrum.

Hun håber, at man fremover bliver skrappere i Region Syddanmark til at vurdere projekter, så der ikke sker svindel igen.